Martin Lundby

Martin Sleire Lundby (født 1986) er en norsk næringslivsleder og tidligere fotballdommer. Han er visekonsernsjef i konsernledelsen til Hafslund (selskap) og administrerende direktør i Hafslund Celsio, en rolle han har hatt siden september 2024. 

Før han gikk over til næringslivet, var Lundby en aktiv fotballdommer tilknyttet Bøverbru Idrettslag. Han startet som assistentdommer og avanserte til å dømme i 1. divisjon fra 2007. Han debuterte som Tippeligadommer i 2013, og dømte totalt 33 kamper i eliteserien før han la opp 5. oktober 2017. Han var også en av Norges syv offisielle FIFA-dommere, utnevnt i 2015 av Terje Hauge.

I næringslivet har Lundby hatt en rekke ledende stillinger i Hafslund, inkludert som leder for Finans, investor relations og konserndirektør for Hafslund vekst. Hans tidlige karriere omfattet arbeid med transaksjonsrådgivning og M&A hos EY. Han er utdannet fra Norges teknisk-naturvitenskapelige universitet med en M.Sc. i Industriell økonomi, spesialisert innen kraftmarkedet og Finans.

 Dommerstatistikk 
 Sesong Kamper Gule kort Røde kort201616474201513343 2014 3  8 0 2013 1 1 0 2010  1  4  1 2009  2  8  0

 Referanser 

 Eksterne lenker 

  Norsk internasjonals fotballstatistikk om Martin Lundby.

Kategori:Norske fotballdommere
Kategori:Personer fra Trondheim kommune